पायलट ने बीच सड़क पर ही करा दी प्लेन की लैंडिंग, Video देख उड़ जाएंगे होश
वॉशिंगटन: अमेरिका के वॉशिंगटन में एक सिंगल प्रोपेलर केआर2 प्लेन के इंजन में खराबी आने के बाद पायलट को सड़क पर ही इमरजेंसी लैंडिंग करानी पड़ी। सड़क पर इस प्लेन के इमरजेंसी लैंडिंग का एक वीडियो सोशल मीडिया पर वायरल हो रहा है। यह वीडियो सड़क से गुजरने वाली कार में लगे कैमरे से रिकॉर्ड किया गया है। जिस सड़क पर प्लेन की इमरजेंसी लैंडिग कराई गई वो बहुत ही व्यस्त मार्ग है। और बड़ी संख्या में गाड़ियों का आना जाना लगा हुआ है।
इस वीडियो को वॉशिंगटन स्टेट ट्रॉपर जॉन्ना बातिस्ट ने ट्विटर पर शेयर किया है। ट्रॉपर जॉन्ना ने ट्वीट कर कहा है कि विमान के ईंधन प्रणाली में खराबी की वजह से आज सुबह 8 बजकर 15 मिनट पर एसआर7/138 पर एक विमान की सुरक्षित रूप से आपातकाल लैंडिंग कराई गई। इस लैंडिंग में किसी को कोई नुकसान नहीं पहुंचा है, पायलट पूरी तरह से सुरक्षित है उसे भी कोई चोट नहीं आई है।
वायरल हो रहे वीडियो में आप देख सकते हैं कि किस तरह से विमान अचानक सड़क पर लैंडिंग करने लगता है। सड़क पर चलने वाले लोग भी हैरान हो जाते हैं और कुछ देर के लिए तो उनको समझ ही नहीं आता है कि आखिर ये हो क्या रहा है। इसी बीच पूर्वी पियर्स काउंटी में गश्त पर निकले पुलिसकर्मी थॉम्पसन ने कहा कि विमान की आपातकाल लैंडिंग सही समय और सही जगह पर हुआ।
Trooper Thompson's dash cam video capturing this morning's events! Great job by the pilot and trooper! pic.twitter.com/7X0uWYJ9fc— Trooper Johnna Batiste (@wspd1pio) August 1, 2019
A single prop KR2 plane is safely on the ground after having to make an emergency landing on SR7/138th at 8:15a this morning due to a fuel system malfunction. No injuries to anyone involved. Troopers helped push the plane clear the roadway. #WhenYouThinkYouveSeenItAll pic.twitter.com/JIUYWs7kKc— Trooper Johnna Batiste (@wspd1pio) August 1, 2019
पायलट को विमान में आई खराबी के बारे में पहले से कुछ नहीं पता था। थॉम्पसन ने कहा कि उनके 21 साल के करियर में ऐसा पहला मौका था। घटना का वीडियो पुलिसकर्मी थॉम्पसन ने अपने डैशकैम के जरिए रिकॉर्ड किए थे। घटना को लेकर थॉम्पसन ने कहा कि इसमें किसी को कोई नुकसान नहीं हुआ है। उनकी आंखों के सामने ही विमान की आपतकाल लैंडिंग कराई गई।